**09.08.2018**

***3, 37% din totalul funcționarilor publici au sub 30 ani***

***Știre***

Agenția Națională a Funcționarilor Publici atrage atenția asupra necesității asigurării unui echilibru în interiorul corpului funcționarilor pub lici, raportat la grupele de vârste de la nivelul întregii administrații publice.

Informațiile extrase din **Raportul privind managementul funcțiilor publice și al funcționarilor publici**, la nivelul anului 2017, scot în evidență faptul că există o diferență semnificativă între ponderea personalului sub 30 de ani și a celui care a depășit vârsta de 50 de ani**.**

Distribuția pe grupe de vârste a funcționarilor publici arată astfel: 3, 37% au sub 30 ani, 17, 16% au între 30 şi 40 ani, 37, 68% au între 40 şi 50 ani și 41, 79% au depăşit vârsta de 50 ani.

 *„Structura pe vârste poartă amprenta unui proces de îmbătrânire a corpului funcționarilor publici și e suficient să ne dăm seama de acest lucru, analizând evoluția acestui fenomen, în datele rapoartelor de management elaborate de ANFP. Pentru asigurarea perspectivelor evoluției sistemului, este important să se asigure o balanță a forței de muncă, și pentru acest lucru cred că este important să analizăm, cât mai repede posibil, oportunitățile legislative și tehnice care să asigure această balanță”*, a declarat președintele ANFP, Vasile – Felix Cozma.

\*\*\*

Raportul privind managementul funcției publice și al funcționarilor publici este disponibil pe site-ul ANFP, [www.anfp.gov.ro](http://www.anfp.gov.ro)., secțiunea **Despre noi/ Rapoarte.**



***Direcţia Comunicare şi Relaţii Internaţionale***

***comunicare@anfp.gov.ro***

**Tel.0374112749**